Šklou

Šklou () eli Šklov (; ; ) on pienehkö joenvarsikaupunki Mahiljoun alueella Valko-Venäjän itäosissa. Kaupunki toimii Šklouskin hallintopiirin keskuksena. Škloun kaupungissa asui syksyn 2009 väestönlaskennan mukaan 16 439 ja koko hallintopiirissä 30 802 ihmistä. 

Kaupunki sijaitsee Dnepr-joen länsipenkereellä. Historiallisissa asiakirjoissa Šklou mainitaan 1500-luvun alkupuolella. Tärkeän vesiväylän varrella sijainneena se on kohdannut historiassaan useamman sodan taistelut. 1580 kaupunki poltettiin ja myös 1769 merkittävä osa kaupungista paloi.

Navigoitavan Dneprin ohella rautatie tarjoaa nykyään väylän raskaille kuljetuksille; Šklou on Valko-Venäjän itäisen pääradan Orša–Mahiljou-osuuden väliasema. Myös maanteitse lähimmät suuremmat kaupungit ovat Mahiljou (36 km etelään) ja Orša (49 km pohjoiseen).

Lähteet

Aiheesta muualla 
 Lyhyt kuvaus kaupungista  (BYcity.org) 
 Shklov  (belarustourism.by)
 Kaupunkikartta  (BYcity.org) 
 WikiMapia karttalinkki kohteiden selitykset pääosin 
 Valokuvia Šklousta  (radzima.org) 

Mahiljoun alueen kaupungit